title: A Tanács 2014/270/KKBP határozata ( 2014. május 12. ) a Szomáliával szembeni korlátozó intézkedésekről szóló 2010/231/KKBP tanácsi határozat módosításáról

text:
               13.5.2014

               HU

               Az Európai Unió Hivatalos Lapja

               L 138/106

         A TANÁCS 2014/270/KKBP HATÁROZATA
   (2014. május 12.)
   a Szomáliával szembeni korlátozó intézkedésekről szóló 2010/231/KKBP tanácsi határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2010. április 26-án elfogadta a 2010/231/KKBP határozatot (1).

               (2)

               Az ENSZ Biztonsági Tanácsa 2014. március 5-én elfogadta a szomáliai helyzetről szóló 2142 (2014) sz. ENSZ BT-határozatot, amelyben megerősítette a Szomáliával szembeni fegyverembargót, és 2014. október 25-ig meghosszabbította azon elhatározását, hogy a kizárólag a szomáliai szövetségi kormány biztonsági erőinek fejlesztésére, valamint a szomáliai nép biztonságának biztosítására szánt fegyverek, lőszerek, illetve katonai felszerelések szállítása, valamint tanácsadás, segítségnyújtás és kiképzés esetén nem alkalmazandó a fegyverembargó, kivéve a 2111 (2013) sz. ENSZ BT-határozat mellékletében szereplő egyes olyan cikket szállítását illetően, amelyekhez a 751 (1992) sz. ENSZ BT-határozat alapján létrehozott szankcióbizottság előzetes jóváhagyása szükséges.

               (3)

               A 2142 (2014) ENSZ BT-határozat módosítja a következőkre vonatkozó értesítési követelményeket: a szomáliai biztonsági erőknek szánt fegyverek, lőszerek, illetve katonai felszerelések szállítása, valamint tanácsadás, segítségnyújtás és kiképzés, továbbá a 2111 (2013) sz. ENSZ BT-határozat mellékletében szereplő cikkek szállítására vonatkozó mentesítési eljárás.

               (4)

               A 2010/231/KKBP határozatot ennek megfelelően módosítani kell.

               (5)

               Egyes intézkedések végrehajtásához az Unió további fellépése szükséges,

         ELFOGADTA EZT A HATÁROZATOT:
   1. cikk
   A 2010/231/KKBP határozat a következőképpen módosul:

               1.

               Az 1. cikk (3) bekezdésének f) és g) pontja helyébe a következő szöveg lép:

                           „f)

                           a kizárólag a szomáliai szövetségi kormány biztonsági erőinek fejlesztésére, a szomáliai nép biztonságának biztosítására szánt fegyverek és minden egyéb kapcsolódó anyag átadása, értékesítése vagy transzfere, valamint az ilyen célú katonai tevékenységekhez kapcsolódó szaktanácsadás, pénzügyi vagy egyéb segítségnyújtás és kiképzés közvetlen vagy közvetett biztosítása, kivéve a II. mellékletben szereplő cikkek szállítását illetően, amennyiben a szankcióbizottság az e cikk (4) bekezdésében foglaltaknak megfelelően erről értesítést kapott;

                           g)

                           a II. mellékletben szereplő fegyverek és minden egyéb kapcsolódó anyag átadása, értékesítése vagy transzfere a szomáliai szövetségi kormány részére, a szankcióbizottság által előzetesen, eseti alapon jóváhagyott formában, az e cikk (4a) bekezdésében foglaltaknak megfelelően;”.

               2.

               Az 1. cikk (4) bekezdésének helyébe a következő szöveg lép:
               „(4)   Elsősorban a szomáliai szövetségi kormány felelős azért, hogy előzetesen értesítse a szankcióbizottságot a fegyveres erőinek szánt fegyverek, lőszerek, illetve katonai felszerelések szállításáról, valamint a nekik szánt tanácsadásról, segítségnyújtásról és kiképzésről, a (3) bekezdés f) pontjában foglaltaknak megfelelően. A másik lehetőség az, hogy a segítséget nyújtó tagállamok – a szomáliai szövetségi kormánnyal egyeztetve – legalább öt nappal előre értesítik a szankcióbizottságot, a 2142 (2014) ENSZ BT-határozat 3. és 4. pontjának megfelelően. Amennyiben valamely tagállam a szankcióbizottság értesítését választja, az értesítésben a következőknek kell szerepelniük: a fegyverek és a lőszerek gyártójának és szállítójának adatai, a fegyverek és a lőszerek leírása, beleértve azok típusát, kaliberét és mennyiségét, az átadás tervezett dátuma és helyszíne, valamint az összes releváns információ a szomáliai nemzeti biztonsági erők azon egységére vonatkozóan, amelynek a szállítmányt szánják, illetve a tervezett raktározási helyre vonatkozó valamennyi releváns információ. Fegyvereket, illetve lőszereket szállító tagállamok – a szomáliai szövetségi kormánnyal együttműködve – e cikkek átadását követően legkésőbb 30 nappal benyújthatják a szankcióbizottságnak a szállítás teljesítését igazoló írásbeli megerősítést, amelyben többek között a következőknek kell szerepelniük: a leszállított fegyverek és lőszerek sorozatszáma, szállítási adatok, hajórakjegy, rakományjegyzékek vagy csomagolási listák és a raktározás konkrét helye.”

               3.

               Az 1. cikk a következő bekezdéssel egészül ki:
               „(4a)   Elsősorban a szomáliai szövetségi kormány felelős azért, hogy a szankcióbizottság előzetes jóváhagyását kérje a II. mellékletben szereplő cikkek szállításához, a (3) bekezdés g) pontjában foglaltaknak megfelelően. A másik lehetőség az, hogy a tagállamok – a szomáliai szövetségi kormánnyal egyeztetve – kérik a szankcióbizottság előzetes jóváhagyását, a 2142 (2014) ENSZ BT-határozat 3. pontjának megfelelően.”

         2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2014. május 12-én.

            a Tanács részéről

            az elnök

         C. ASHTON

      (1)  A Tanács 2010. április 26-i 2010/231/KKBP határozata a Szomáliával szembeni korlátozó intézkedésekről és a 2009/138/KKBP közös álláspont hatályon kívül helyezéséről (HL L 105., 2010.4.27., 17. o.).


title: A Tanács határozata (2016. szeptember 20.) a munkavállalók szabad mozgásával foglalkozó tanácsadó bizottság tagjainak és póttagjainak kinevezéséről

text:
               23.9.2016

               HU

               Az Európai Unió Hivatalos Lapja

               C 348/3

         A TANÁCS HATÁROZATA
   (2016. szeptember 20.)
   a munkavállalók szabad mozgásával foglalkozó tanácsadó bizottság tagjainak és póttagjainak kinevezéséről
   (2016/C 348/05)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a munkavállalók Unión belüli szabad mozgásáról szóló, 2011. április 5-i 492/2011/EU európai parlamenti és tanácsi rendeletre (1) és különösen annak 23. és 24. cikkére,
   tekintettel a tagállamok kormányai által a Tanácsnak benyújtott, a jelöltek nevét tartalmazó listákra,
   mivel:

               (1)

               A Tanács 2014. szeptember 25-i (2) és 2014. november 7-i (3) határozataival kinevezte a munkavállalók szabad mozgásával foglalkozó tanácsadó bizottság (a továbbiakban: a bizottság) tagjait és póttagjait a 2014. szeptember 25-től2016. szeptember 24-ig terjedő időszakra.

               (2)

               A tagok mindaddig hivatalban maradnak, amíg helyüket más személy nem tölti be vagy kinevezésüket nem hosszabbítják meg.

               (3)

               A bizottság tagjait és póttagjait kétéves időtartamra kell kinevezni,

         ELFOGADTA EZT A HATÁROZATOT:
   1. cikk
   A Tanács a következő személyeket nevezi ki a munkavállalók szabad mozgásával foglalkozó tanácsadó bizottság tagjaivá és póttagjaivá a 2016. szeptember 25. és 2018. szeptember 24. közötti időszakra:
   I.   KORMÁNYKÉPVISELŐK

               Ország

               Tagok

               Póttagok

               Belgium

               Tom PARYS
               Frédéric POUPINEL DE VALENCE

               Anne ZIMMERMAN

               Bulgária

               Hriszto SZIMEONOV
               Tatjana GEORGIEVA

               Atanasz KOLCSAKOV

               Cseh Köztársaság

               Kateřina ŠTĚPÁNKOVÁ
               Eva DIANIŠKOVÁ

               Andrea VESELÁ

               Dánia

               Stig Hansen NØRGAARD
               Rikke Mark SEERUP

               Sidse Skraastad CLEMMENSEN

               Németország

               Vera BADE
               Johannes RASCHKA

               Anne Katrin LUTZ

               Észtország

               Siiri OTSMANN
               Annika SEPP

               Carita RAMMUS

               Írország

               Niall O’MUIRCHEARTAIGH
               Dympna BOYLE

               Eamonn GALLAGHER

               Görögország

               —

               —

               Spanyolország

               Paloma MARTÍNEZ GAMO
               Matilde VIVANCOS PELEGRÍN

               Rosalía SERRANO VELASCO

               Franciaország

               Caroline MECHIN

               Malika EL MESTIRI

               Horvátország

               Marija KNEŽEVIĆ KAJARI
               Petar STRIŽAK

               Ivana GAVRIĆ

               Olaszország

               Romolo de CAMILLIS
               Carla ANTONUCCI

               Monica LIPPOLIS

               Ciprus

               Dimítrisz MIHALÍDISZ
               Konsztantínosz KARMELOSZ

               Jeórjosz SZPÍRU

               Lettország

               Ilze ZVĪDRIŅA
               Kristaps ZIEDIŅŠ

               Linda PAUGA

               Litvánia

               Rasa MALAIŠKIENĖ
               Inga LIUBERTĖ

               Ginta ALIŠEVIČIŪTĖ

               Luxemburg

               —

               —

               Magyarország

               ANTÓNI Rita
               VADKERTI Margit

               KISGYÖRGY Orsolya

               Málta

               Ryan SPAGNOL
               Mario XUEREB

               George CAMILLERI

               Hollandia

               Onno BRINKMAN
               Ghislaine WIDERA

               Kees VAN DUIN

               Ausztria

               Heinz KUTROWATZ
               Martha ROJAS-PINEDA

               Günter STICKLER

               Lengyelország

               Magdalena SWEKLEJ
               Marcin WIATRÓW

               Agnieszka ZDAK

               Portugália

               Helena BENTES

               Románia

               Auraş MARINESCU
               Carmen ŞTEFAN

               Bogdan-Tiberius PAŞCA

               Szlovénia

               Sonja MALEC
               Grega MALEC

               Szlovákia

               Miroslava POLONCOVÁ

               Jaroslav KOVÁČ

               Finnország

               Mirkka MYKKÄNEN
               Olli SORAINEN

               Elina JOHANSSON

               Svédország

               Karlis LAPSA
               Madeleine ÖHBERG

               Ilja TYKESSON

               Egyesült Királyság

               Lindsay ROOME
               Isla SCOTT

               Jonathan PIGGINS

   II.   A SZAKSZERVEZETEK KÉPVISELŐI

               Ország

               Tagok

               Póttagok

               Belgium

               Nathalie DIESBECQ

               Bulgária

               Aszja GONEVA
               Valeri APOSZTOLOV

               Velicska MIKOVA

               Cseh Köztársaság

               Vít SAMEK
               Pavel JANÍČKO

               Petr ŠULC

               Dánia

               Jørgen RØNNOW BRUUN
               Torben Dam JENSEN

               Käthe Munk RYOM

               Németország

               Alexandra KRAMER
               Thomas SYBERG

               Livia HENTSCHEL

               Észtország

               Mare VIIES
               Aija MAASIKAS

               Tiia E. TAMMELEHT

               Írország

               John DOUGLAS
               Ethel BUCKLEY

               David JOYCE

               Görögország

               —

               —

               Spanyolország

               Ana María CORRAL JUÁN
               Francisco GONZÁLEZ MORENO

               Pilar ROC

               Franciaország

               Corinne MARES
               Francine BLANCHE

               Bérénice JOND

               Horvátország

               Ana KRANJAC JULARIĆ
               David Jakov BABIĆ

               Petra ŠPRAJAČEK

               Olaszország

               —

               —

               Ciprus

               Paníkosz ARJIRÍDISZ
               Níkosz GREGORÍU

               Diomídisz DIOMÍDUSZ

               Lettország

               Natalja MICKEVIČA
               Kaspars RĀCENĀJS

               Ruta PORNIECE

               Litvánia

               Janina ŠVEDIENĖ
               Janina MATUIZIENĖ

               Ričardas GARUOLIS

               Luxemburg

               —

               —

               Magyarország

               CZUGLERNÉ IVÁNY Judit
               KELEMEN Melinda

               KUNERT Annamária

               Málta

               Ian Mark ZAMMIT
               Jeremy J. CAMILLERI

               Colin GALEA

               Hollandia

               Caroline RIETBERGEN
               H. HOUWING

               Henk BOSSCHER

               Ausztria

               Johannes PEYRL
               Oliver RÖPKE

               Sarah BRUCKNER

               Lengyelország

               Adam ROGALEWSKI
               Krystyna CIEMNIAK

               Bogdan OLSZEWSKI

               Portugália

               —

               —

               Románia

               Corneliu CONSTANTINOAIA
               Liviu APOSTOIU

               Dragoș FRUMOSU

               Szlovénia

               Marko TANASIĆ
               Jernej ZUPANČIČ

               Szlovákia

               Zdena DVORANOVÁ
               Mária SVOREŇOVÁ

               Finnország

               Eve KYNTÄJÄ
               Heikki TAULU

               Ralf SUND

               Svédország

               Mattias SCHULSTAD
               Sofia RÅSMAR

               Josefin EDSTRÖM

               Egyesült Királyság

               Rosa CRAWFORD
               Mohammad TAJ

               Wilf SULLIVAN

   III.   A MUNKÁLTATÓI SZERVEZETEK KÉPVISELŐI

               Ország

               Tagok

               Póttagok

               Belgium

               Michèle CLAUS
               Hilde THYS

               Monica DE JONGHE

               Bulgária

               Ivan ZAHARIEV
               Martin SZTOJANOV

               Daniela SZIMIDCSIEVA

               Cseh Köztársaság

               Jitka HLAVÁČKOVÁ
               Marie ZVOLSKÁ

               Vladimíra DRBALOVÁ

               Dánia

               Christiane MIßLBECK-WINBERG
               Trine Birgitte HOUGAARD

               Jens TROLDBORG

               Németország

               Alexander WILHELM
               Michael STIEFEL

               Carmen Eugenia BÂRSAN

               Észtország

               Piia SIMMERMANN
               Katrin TRUVE

               Mare HIIESALU

               Írország

               Tony DONOHOE
               Kara McGANN

               —

               Görögország

               —

               —

               Spanyolország

               Helena MORALES DE LABRA
               Patricia CIREZ MIQUELEIZ

               Luis MÉNDEZ LÓPEZ

               Franciaország

               Garance PINEAU
               Natacha MARQUET

               Eva BLOUIN

               Horvátország

               Nataša NOVAKOVIĆ
               Iva NAPPHOLZ

               Ivan SARIĆ

               Olaszország

               —

               —

               Ciprus

               Emíliosz MIHAIL
               Léna PANAJÓTU

               Theodórosz DZOVÁNI

               Lettország

               Ilona KIUKUCĀNE
               Andris ALKSNIS

               Inese STEPIŅA

               Litvánia

               Evelina JASAITĖ

               Aušra KERZIENĖ

               Luxemburg

               —

               —

               Magyarország

               VARGA Júlia
               KOMORÓCZKI István

               BOROSNÉ BARTHA Terézia

               Málta

               Lawrence MIZZI
               Michael GALEA

               David VELLA

               Hollandia

               Rob SLAGMOLEN
               A.P.M.G. SCHOENMAECKERS

               J. SANDERS

               Ausztria

               Margit KREUZHUBER
               Katharina LINDNER

               Stefanie RIEDER

               Lengyelország

               Dawid SEIFERT
               Robert LISICKI

               Andrzej STĘPNIKOWSKI

               Portugália

               —

               —

               Románia

               Roxana PRODAN
               Roxana ILIE

               Liviu ROGOJINARU

               Szlovénia

               Danijel LAMPERGER
               Maja SKORUPAN

               Polona FINK RUŽIČ

               Szlovákia

               Martin HOŠTÁK
               Radovan MAXIN

               Peter MOLNÁR

               Finnország

               Jenni RUOKONEN
               Mikko RÄSÄNEN

               Simopekka KOIVU

               Svédország

               Patrik KARLSSON
               Carin RENGER

               Amelie BERG

               Egyesült Királyság

               Matthew PERCIVAL

               Fionnuala HOOROCKS-BURNS

         2. cikk
   A Tanács a még nem jelölt tagokat egy későbbi időpontban nevezi ki.
   3. cikk
   Ez a határozat az elfogadásának napján lép hatályba.

      Kelt Brüsszelben, 2016. szeptember 20-án.

            a Tanács részéről

            az elnök

         I. KORČOK

      (1)  HL L 141., 2011.5.27., 1. o.

      (2)  A Tanács határozata (2014. szeptember 25.) a munkavállalók szabad mozgásával foglalkozó tanácsadó bizottság tagjainak és póttagjainak kinevezéséről (HL C 338., 2014.9.27., 21. o.).

      (3)  A Tanács határozata (2014. november 7.) a munkavállalók szabad mozgásával foglalkozó tanácsadó bizottság ciprusi, magyar és portugál tagjainak és póttagjainak kinevezéséről (HL C 400., 2014.11.13., 1. o.).


title: Az Európai Parlament (EU) 2016/1498 határozata (2016. április 28.) az Európai Rendőrakadémia 2014-es pénzügyi évre szóló költségvetésének végrehajtására vonatkozó mentesítésről

text:
               14.9.2016

               HU

               Az Európai Unió Hivatalos Lapja

               L 246/194

         AZ EURÓPAI PARLAMENT (EU) 2016/1498 HATÁROZATA
   (2016. április 28.)
   az Európai Rendőrakadémia 2014-es pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az Európai Rendőrakadémia 2014-es pénzügyi évre szóló végleges éves beszámolójára,

               —

               tekintettel a Számvevőszéknek az Európai Rendőrakadémia 2014-es pénzügyi évre vonatkozó éves beszámolójáról szóló jelentésére, az akadémia válaszával együtt (1),

               —

               tekintettel a Számvevőszéknek a 2014-es pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (2),

               —

               tekintettel az akadémia 2014-es pénzügyi évre szóló költségvetésének végrehajtására vonatkozó felelőssége alóli mentesítéséről szóló, 2016. február 12-i tanácsi ajánlásra (05584/2016 – C8-0078/2016),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Rendőrakadémia (CEPOL) létrehozásáról és a 2000/820/IB határozat hatályon kívül helyezéséről szóló, 2005. szeptember 20-i 2005/681/IB tanácsi határozatra (4) és különösen annak 16. cikkére,

               —

               tekintettel az Európai Rendőrakadémia (CEPOL) létrehozásáról szóló 2005/681/IB tanácsi határozat módosításáról szóló, 2014. május 15-i 543/2014/EU európai parlamenti és tanácsi rendeletre (5),

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (6),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (7) és különösen annak 108. cikkére,

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A8-0088/2016),

               1.

               mentesítést ad az Európai Rendőrakadémia igazgatója számára az akadémia 2014-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Rendőrakadémia igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételükről.

            az elnök

         Martin SCHULZ

            a főtitkár

         Klaus WELLE

      (1)  HL C 409., 2015.12.9., 46. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 256., 2005.10.1., 63. o.

      (5)  HL L 163., 2014.5.29., 5. o.

      (6)  HL L 357., 2002.12.31., 72. o.

      (7)  HL L 328., 2013.12.7., 42. o.


title: A Tanács 2013/384/KKBP határozata ( 2013. július 15. ) az Európai Unió szudáni és dél-szudáni különleges képviselője megbízatásának meghosszabbításáról szóló 2012/325/KKBP határozat módosításáról

text:
               16.7.2013

               HU

               Az Európai Unió Hivatalos Lapja

               L 193/29

         A TANÁCS 2013/384/KKBP HATÁROZATA
   (2013. július 15.)
   az Európai Unió szudáni és dél-szudáni különleges képviselője megbízatásának meghosszabbításáról szóló 2012/325/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikke (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. augusztus 11-én elfogadta a 2010/450/KKBP határozatot (1), amely Rosalind MARSDEN-t nevezte ki az Európai Unió szudáni különleges képviselőjévé (EUKK).

               (2)

               A Tanács 2011. augusztus 1-jén elfogadta a 2011/499/KKBP határozatot (2), amely Dél-Szudán függetlenségének kikiáltására tekintettel módosította az EUKK megbízatását és címét. Az EUKK megbízatása 2013. június 30-án lejár.

               (3)

               Az EUKK megbízatását további négy hónapra meg kell hosszabbítani.

               (4)

               Az EUKK a megbízatását olyan helyzetben látja el, amely rosszabbodhat, és amely akadályozhatja az Unió külső tevékenységének tekintetében a Szerződés 21. cikkében meghatározott célkitűzések megvalósítását.

               (5)

               Ezért a 2012/325/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2012/325/KKBP határozat a következőképpen módosul:

               1.

               Az 1. cikk helyébe a következő szöveg lép:
               „1. cikk
               Az Európai Unió különleges képviselője
               A Tanács 2013. október 31-ig meghosszabbítja a Rosalind MARSDEN-nek mint a szudáni és dél-szudáni EUKK-nak adott megbízatást. Az EUKK megbízatása hamarabb is megszüntethető, amennyiben a Tanács az Unió külügyi és biztonságpolitikai főképviselőjének (főképviselő) javaslatára így határoz.”;

               2.

               Az 5. cikk (1) bekezdése a következő albekezdéssel egészül ki:
               „Az EUKK megbízatásával kapcsolatos kiadások fedezésére szánt pénzügyi referenciaösszeg a 2013. július 1-jétől2013. október 31-ig terjedő időszakra 690 000 EUR.”;

               3.

               A szöveg a következő cikkel egészül ki:
               „12a. cikk
               Követelésekkel kapcsolatos segítségnyújtás
               Az EUKK és a korábbi szudáni EUKK-k megbízatásával összefüggésben felmerülő követelések tekintetében az EUKK és személyzete adminisztratív segítséget nyújt a Bizottságnak, és betekintést biztosít számára a kapcsolódó dokumentumokba, továbbá segítséget nyújt az ilyen követelések megválaszolásához.”

         2. cikk
   Hatálybalépés
   Ez a határozat az elfogadásának napján lép hatályba.
   A határozat 2013. július 1-jétől alkalmazandó.

      Kelt Brüsszelben, 2013. július 15-én.

            a Tanács részéről

            az elnök

         V. JUKNA

      (1)  HL L 211., 2010.8.12., 42. o.

      (2)  HL L 206., 2011.8.11., 50. o.


title: Az Európai Központi Bank (EU) 2017/468 határozata (2017. január 26.) a statisztikai adatszolgáltatási kötelezettségek nem teljesítéséről szóló EKB/2010/10 határozat módosításáról (EKB/2017/5)

text:
                  22.3.2017

                  HU

                  Az Európai Unió Hivatalos Lapja

                  L 77/1

            AZ EURÓPAI KÖZPONTI BANK (EU) 2017/468 HATÁROZATA
      (2017. január 26.)
      a statisztikai adatszolgáltatási kötelezettségek nem teljesítéséről szóló EKB/2010/10 határozat módosításáról (EKB/2017/5)
      AZ EURÓPAI KÖZPONTI BANK KORMÁNYZÓTANÁCSA,
      tekintettel az Európai Unió működéséről szóló szerződésre,
      tekintettel a Központi Bankok Európai Rendszere és az Európai Központi Bank alapokmányára és különösen annak 5.1. és 34.1. cikkére,
      tekintettel az Európai Központi Bank által végzett statisztikai adatgyűjtésről szóló, 1998. november 23-i 2533/98/EK tanácsi rendeletre (1), és különösen annak 7. cikkére,
      tekintettel az Európai Központi Bank szankciók kirovására vonatkozó hatásköréről szóló, 1998. november 23-i 2532/98/EK tanácsi rendeletre (2), és különösen annak 6. cikke (2) bekezdésére,
      tekintettel az Európai Központi Bank szankciók kirovására vonatkozó hatásköréről szóló, 1999. szeptember 23-i 2157/1999/EK európai központi banki rendeletre (EKB/1999/4) (3),
      mivel:

                  (1)

                  A jogsértésekkel kapcsolatos információk gyűjtésére és a szankciók kirovására vonatkozó, az EKB/2010/10 határozatban (4) rögzített eljárás hatékony eszköznek bizonyult a statisztikai adatszolgáltatási követelmények nem teljesítése eseteinek kezelésében, ezért azt ki kell terjeszteni az 1333/2014/EU európai központi banki rendeletnek (EKB/2014/48) (5) való meg nem felelés eseteire is.

                  (2)

                  Egyértelművé kell tenni az adatszolgáltatók azon kötelezettségét, hogy válaszoljanak az Európai Központi Banknak vagy a nemzeti központi bankoknak az adatszolgáltatási kötelezettségeik nem teljesítésének lehetséges eseteivel kapcsolatos kérdéseire.

                  (3)

                  Az EKB/2010/10 határozatot ezért megfelelően módosítani kell,

            ELFOGADTA EZT A HATÁROZATOT:
      1. cikk
      Módosítások
      Az EKB/2010/10 határozat a következőképpen módosul:

                  1.

                  Az 1. cikk a következőképpen módosul:

                              a)

                              A 2. pont helyébe a következő szöveg lép:

                                          „2.

                                          »monetáris pénzügyi intézmény« (MPI): jelentése megegyezik az 1071/2013/EU európai központi banki rendelet (EKB/2013/33) (*1) 1. cikkének a) pontjában szereplő meghatározással, és az 1333/2014/EU európai központi banki rendelet (EKB/2014/48) (*2) tekintetében – a rendelet bármely rendelkezésének kifejezett eltérő rendelkezése hiányában – úgy értelmezendő, hogy az magában foglalja az MPI valamennyi uniós és EFTA-beli fióktelepét;

                              b)

                              A 6. pont helyébe a következő szöveg lép:

                                          „6.

                                          »NKB-határidő«: az egyes NKB-k által az adatoknak az adatszolgáltatóktól való beérkezésére előírt nap és időpont;”.

                              c)

                              A szöveg a következő 10. ponttal egészül ki:

                                          „10.

                                          »fióktelep«: olyan üzletviteli hely, amely jogilag nem független részét képezi valamely intézménynek, és közvetlenül végzi az intézmény üzleti tevékenységére jellemző néhány vagy összes tranzakciót;”.

                              d)

                              A szöveg a következő 11. ponttal egészül ki:

                                          „11.

                                          »uniós és EFTA-beli fióktelep«: valamely uniós tagállamban vagy EFTA-országban található és bejegyzett fióktelep;”.

                  2.

                  A 2. cikk a következőképpen módosul:

                              a)

                              Az (1) bekezdés helyébe a következő szöveg lép:
                              „(1)   Az EKB és az NKB-k figyelemmel kísérik azt, hogy az adatszolgáltatók betartják-e az adatszolgáltatási kötelezettségeik teljesítéséhez szükséges, az 1071/2013/EU rendelet (EKB/2013/33) IV. mellékletében, az 1072/2013/EU rendelet (EKB/2013/34) (*3) II. mellékletében, az 1073/2013/EU rendelet (EKB/2013/38) IV. mellékletében, az 1074/2013/EU rendelet (EKB/2013/39) III. mellékletében, az 1075/2013/EU rendelet (EKB/2013/40) III. mellékletében és az 1333/2014/EU rendelet (EKB/2014/48) IV. mellékletében meghatározott minimumszabályokat. Az előírások be nem tartása esetén az EKB és az illetékes NKB dönthet a 3. cikk (1) és (2) bekezdésében említett vizsgálati szakasz lefolytatása és/vagy jogsértés miatti eljárás megindítása mellett. A jogsértés miatti eljárást követően az EKB szankciókat róhat ki a 2533/98/EK rendelet 7. cikkének megfelelően.

                              b)

                              A szöveg a következő (3) bekezdéssel egészül ki:
                              „(3)   Ez a határozat nem érinti az EKB azon hatáskörét, hogy a 2533/98/EK rendelet 7. cikkének megfelelően szankciókat rójon ki.”

                  3.

                  A 3. cikk (1) bekezdésének a) pontja helyébe a következő szöveg lép:

                              „a)

                              az EKB vagy az illetékes NKB – amennyiben az adatszolgáltatási követelmények nem teljesítését észlelte – figyelmeztetheti az érintett adatszolgáltatót, tájékoztatva az észlelt szabálytalanság jellegéről, és a szabálytalanság megismétlődésének megelőzése érdekében meghozandó korrekciós intézkedésekre tehet javaslatot;”.

                  4.

                  A 4. cikk (2) bekezdése helyébe a következő szöveg lép:
                  „(2)   A határidőkkel kapcsolatos jogsértés esetén a jogsértés súlya függ az NKB-határidőhöz vagy EKB-határidőhöz viszonyított, munkanapban vagy órában számított késedelem időtartamától.”

                  5.

                  A szöveg a következő 4a. cikkel egészül ki:
                  „4a. cikk
                  A kérdésekre való válaszadás
                  Az adatszolgáltatók a statisztikai adatszolgáltatási követelmények nem teljesítésének lehetséges eseteire vonatkozó kérdésekre az EKB vagy az adott NKB által meghatározott határidőn belül válaszolnak.”

            2. cikk
      Hatálybalépés
      Ez a határozat 2017. április 1-jén lép hatályba. A napi adatszolgáltatási követelmények tekintetében a 2017. március 31-i referencia-időszaktól, a havi és az éves adatszolgáltatási követelmények tekintetében a 2017. márciusi referencia-időszaktól, a negyedéves adatszolgáltatási követelmények tekintetében pedig 2017 első negyedévétől kell alkalmazni.

         Kelt Frankfurt am Mainban, 2017. január 26-án.

               az EKB elnöke

            Mario DRAGHI

         (1)  HL L 318., 1998.11.27., 8. o.

         (2)  HL L 318., 1998.11.27., 4. o.

         (3)  HL L 264., 1999.10.12., 21. o.

         (4)  Az Európai Központi Bank EKB/2010/10 határozata (2010. augusztus 19.) a statisztikai adatszolgáltatási kötelezettségek nem teljesítéséről (HL L 226., 2010.8.28., 48. o.).

         (5)  Az Európai Központi Bank 1333/2014/EU rendelete (2014. november 26.) a pénzpiacokra vonatkozó statisztikákról (EKB/2014/48) (HL L 359., 2014.12.16., 97. o.).

         (*1)  Az Európai Központi Bank 1071/2013/EU rendelete (2013. szeptember 24.) a monetáris pénzügyi intézmények ágazati mérlegéről (EKB/2013/33) (HL L 297., 2013.11.7., 1. o.).

         (*2)  Az Európai Központi Bank 1333/2014/EU rendelete (2014. november 26.) a pénzpiacokra vonatkozó statisztikákról (EKB/2014/48) (HL L 359., 2014.12.16., 97. o.).”

         (*3)  Az Európai Központi Bank 1072/2013/EU rendelete (2013. szeptember 24.) a monetáris pénzügyi intézmények által alkalmazott kamatlábakra vonatkozó statisztikákról (EKB/2013/34) (HL L 297., 2013.11.7., 51. o.).”


title: A rugalmassági eszköz igénybevétele: a fejlődő országok gyorsan emelkedő élelmiszeráraihoz kapcsolódó gyorsreagálási eszköz Az Európai Parlament 2008. december 18-i állásfoglalása a rugalmassági eszköznek az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 27. pontjával összhangbantörténő igénybevételéről szóló európai parlamenti és tanácsi határozatra irányuló javaslatról (COM(2008)0833 – C6-0466/2008 – 2008/2321(ACI))#MELLÉKLET AZ EURÓPAI PARLAMENT ÉS A TANÁCS HATÁROZATA ( 2008. december 18. ) a rugalmassági eszköznek az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 27. pontja alapján történő igénybevételéről

text:
               23.2.2010

               HU

               Az Európai Unió Hivatalos Lapja

               CE 45/164

         A rugalmassági eszköz igénybevétele: a fejlődő országok gyorsan emelkedő élelmiszeráraihoz kapcsolódó gyorsreagálási eszköz
   P6_TA(2008)0620
   Az Európai Parlament 2008. december 18-i állásfoglalása a rugalmassági eszköznek az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 27. pontjával összhangban történő igénybevételéről szóló európai parlamenti és tanácsi határozatra irányuló javaslatról (COM(2008)0833 – C6-0466/2008 – 2008/2321(ACI))
   (2010/C 45 E/50)

      Az Európai Parlament,

               —

               tekintettel a Bizottságnak az Európai Parlamenthez és a Tanácshoz intézett javaslatára (COM(2008)0833 – C6-0466/2008),

               —

               tekintettel a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság között 2006. május 17-én létrejött intézményközi megállapodásra (1), és különösen annak 27. pontjára,

               —

               tekintettel a 2008. június 19–20-i brüsszeli Európai Tanács következtetéseire,

               —

               tekintettel a 2008. december 4-i háromoldalú megbeszélés eredményeire,

               —

               tekintettel a Költségvetési Bizottság jelentésére (A6-0493/2008),

               A.

               mivel az Európai Parlament határozottan támogatja a Bizottság azon kezdeményezését, amely egy, a fejlődő országok gyorsan emelkedő élelmiszeráraihoz kapcsolódó gyorsreagálási eszköz (élelmiszereszköz) létrehozására irányul, amelynek ötletét a 2008. június 19–20-i Európai Tanács is üdvözölte;

               B.

               mivel a 2008. november 21-i egyeztető ülésen az Európai Parlament és a Tanács megállapodott abban, hogy három éven keresztül összesen 1 milliárd euróval finanszírozzák az élelmiszereszközt;

               C.

               mivel a Bizottság eredeti javaslata szerint az élelmiszereszköz finanszírozása a többéves pénzügyi keret (TPK) 2. fejezetének keretéből történne, de ezt a megközelítést mind az Európai Parlament, mind pedig a Tanács elutasította;

               D.

               mivel az Európai Parlament úgy ítélte meg, hogy a legjobb megoldás a TPK 4. fejezete felső határértékének felülvizsgálata volna, de ezt a lehetőséget a Tanács elutasította;

               E.

               mivel a költségvetési hatóság két ága végül megállapodott abban, hogy az élelmiszereszköz finanszírozását a rugalmassági eszköz, a sürgősségi segélyekre képzett tartalék és a stabilitási eszköz 4. fejezeten belüli átcsoportosításának optimális kombinációjával oldják meg;

               F.

               mivel a költségvetési hatóság mindkét ága egyetért abban, hogy a rugalmassági eszköznek hozzá kell járulnia az élelmiszereszköz finanszírozásához, az ezen eszköz keretében rendelkezésre álló 730 millió euróból 420 millió eurónak a 2009-es költségvetésben történő igénybe vételével;

               G.

               mivel az intézményközi megállapodás három éves fennállása óta ez már a második év, amikor sor kerül ezen eszköz igénybevételére;

               H.

               mivel ez azt mutatja, hogy az ilyen jellemzőkkel rendelkező – azaz a fel nem használt alapok átvitelét lehetővé tévő – eszköznek az intézményközi megállapodásba történő beépítése az Európai Parlament által megalapozott volt, annak ellenére, hogy sok tagállam tiltakozását váltotta ki;

               I.

               mivel ez azt is mutatja – mint ahogyan az előre nem látott sürgős helyzet megoldására egyéb kivételes mechanizmusok igénybevételének újra és újra felmerülő igénye is –, hogy folyamatos problémák vannak a TPK egyes fejezeteinek kereteiben rendelkezésre álló alapok elégtelensége miatt, különösen a 4. fejezetben;

         1.   üdvözli az egyeztetés során elért megállapodást a rugalmassági eszköznek az élelmiszereszköz javára a 2009-es költségvetésben történő, összesen 420 millió eurós felhasználására vonatkozóan;
   2.   jóváhagyja az ezen állásfoglaláshoz csatolt határozatot;
   3.   megismétli azonban, hogy aggódik amiatt, hogy a 4. fejezet állandó nyomás alatt van a rendelkezésre álló keret korlátozottsága következtében, amely az e fejezethez tartozó rugalmassági mechanizmusok ismételt mobilizációját teszi szükségessé az előre nem látott sürgős helyzetek megoldása érdekében; felszólít annak alapos értékelésére, hogy szükséges-e az e fejezetben rendelkezésre álló összegek növelése annak érdekében, hogy ezen a területen biztosítható legyen a hosszú távú tervezhető tevékenységek zökkenőmentes fejlesztése és hogy az Unió a nemzetközi szférában fenntarthassa szereplői képességét;
   4.   utasítja elnökét, hogy írja alá a határozatot a Tanács elnökével, és intézkedjék annak az Európai Unió Hivatalos Lapjában történő közzétételéről;
   5.   utasítja elnökét, hogy továbbítsa ezen állásfoglalást a melléklettel együtt a Tanácsnak és a Bizottságnak.

      (1)  HL C 139., 2006.6.14., 1. o.

      MELLÉKLET
      AZ EURÓPAI PARLAMENT ÉS A TANÁCS HATÁROZATA
      (2008. december 18.)
      a rugalmassági eszköznek az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 27. pontja alapján történő igénybevételéről
      AZ EURÓPAI PARLAMENT ÉS AZ EURÓPAI UNIÓ TANÁCSA,
      tekintettel a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i, az Európai Parlament, a Tanács és a Bizottság közötti intézményközi megállapodásra (1) és különösen annak 27. pontja ötödik bekezdésére,
      tekintettel a Bizottság javaslatára,
      mivel a 2008. november 21-i egyeztető ülésen a költségvetési hatóság két ága megállapodott, hogy a 2009. évi költségvetésben a 4. megnevezés felső határán túl 420 millió euró összeggel igénybe veszi a rugalmassági eszközt a fejlődő országok gyorsan emelkedő élelmiszeráraihoz kapcsolódó gyorsreagálási eszköz finanszírozásának kiegészítésére,
      A KÖVETKEZŐKÉPPEN HATÁROZOTT:

         1. cikk

      Az Európai Unió általános költségvetésében a 2009-es pénzügyi évre a rugalmassági eszközt 420 millió euró összegű kötelezettségvállalási előirányzat formájában veszik igénybe.
      Ezt az összeget a fejlődő országok gyorsan emelkedő élelmiszeráraihoz kapcsolódó gyorsreagálási eszköz 4. megnevezésben biztosított finanszírozásának kiegészítésére kell felhasználni.

         2. cikk

      Ezt a határozatot az Európai Unió Hivatalos Lapjában ki kell hirdetni.

         Kelt Strasbourgban, 2008. december 18-án.

            Az Európai Parlament részéről

               az elnök

            A Tanács részéről

               az elnök

         (1)  HL C 139., 2006.6.14., 1. o.


title: A Tanács 2004/201/IB határozata (2004. február 19.) a Sirene Kézikönyv módosítási eljárásáról

text:
Fontos jogi nyilatkozat

|

32004D0201

Hivatalos Lap L 064 , 02/03/2004 o. 0045 - 0047

		A Tanács 2004/201/IB határozata(2004. február 19.)a Sirene Kézikönyv módosítási eljárásárólAZ EURÓPAI UNIÓ TANÁCSA,tekintettel az Európai Unióról szóló szerződésre, és különösen annak 30. cikke (1) bekezdésének a) és b) pontjára, 31. cikke a) és b) pontjára és 34. cikke (2) bekezdésének c) pontjára,tekintettel a Görög Köztársaság kezdeményezésére [1],tekintettel az Európai Parlament véleményére [2],mivel:(1) A közös határokon történő ellenőrzések fokozatos megszüntetéséről szóló, 1985. június 14-i Schengeni Megállapodás végrehajtásáról szóló 1990. évi egyezmény (a továbbiakban: a Schengeni Egyezmény) [3] IV. címének rendelkezései szerint létrehozott Schengeni Információs Rendszer (a továbbiakban SIS) alapvető eszközt jelent az Európai Unió keretébe integrált schengeni vívmányok rendelkezéseinek alkalmazásához.(2) A Schengeni Egyezmény 92. cikkének rendelkezései szerint a tagállamok nemzeti egységei nem cserélhetnek egymás között közvetlenül SIS-adatokat; ilyen adatcserére kizárólag a strasbourgi technikai támogató egységen keresztül kerülhet sor. Azonban, helyénvaló a Schengeni Egyezmény egyes rendelkezései helyes alkalmazásához szükséges bizonyos kiegészítő információk bilaterális vagy multilaterális szinten történő cseréjének lehetővé tétele. Ilyen kiegészítő információ szükséges különösen a Schengeni Egyezmény 25., 39., 46., 95–100. cikke, 102. cikke (3) bekezdése, 104. cikke (3) bekezdése, 106., 107., 109. és 110. cikke értelmében szükséges intézkedésekkel összefüggésben. A kiegészítő információk cseréje az egyes tagállamok Sirene irodáin keresztül történik.(3) A Sirene Kézikönyv az egyes tagállamokban működő Sirene irodák alkalmazottai számára tartalmaz utasításokat, amelyek részletesen meghatározzák a kiegészítő információk bilaterális vagy multilaterális cseréjének szabályait és eljárásait.(4) Biztosítani kell a Sirene Kézikönyv egységességét. A schengeni technikai vívmányokat alkalmazni kell.(5) A Sirene Kézikönyv 1. része e határozat szerinti módosításainak a Schengeni Egyezmény hatályos változatának a visszatükrözésére kell korlátozódniuk.(6) Az egyes szerződések vonatkozó rendelkezéseivel összhangban meg kell állapítani a Sirene Kézikönyv módosítási eljárását.(7) A Sirene kézikönyv jövőbeni módosításához két önálló jogi aktus biztosítja a szükséges jogalapot: az Európai Unióról szóló szerződés 30. cikke (1) bekezdésének a) és b) pontja, 31. cikkének a) és b) pontja, valamint 34. cikke (2) bekezdésének c) pontja alapján létrehozott jelen határozat, illetve az Európai Közösséget létrehozó szerződés 66. cikke alapján létrehozott, a Sirene Kézikönyv módosítási eljárásáról szóló, 2004. február 19-i 2004/378/EK tanácsi rendelet [4]. Amint azt a Schengeni Egyezmény 92. cikke megállapítja, ennek alapja, hogy a SIS-nek lehetővé kell tennie a tagállamok által kijelölt hatóságok számára, hogy automatizált lekérdezési eljárás révén hozzáférjenek a személyekre és tárgyakra vonatkozó figyelmeztető jelzésekhez a nemzeti jognak megfelelően végzett határellenőrzések, és más, az országon belül végzett rendőrségi és vámellenőrzések céljából, továbbá vízumok és tartózkodási engedélyek kiadása, valamint az idegenrendészeti jogszabályok alkalmazása céljából is a schengeni vívmányok a személyek mozgására vonatkozó rendelkezéseinek alkalmazása keretében. A Schengeni Egyezmény második preambulumbekezdésben említett rendelkezéseinek végrehajtásához szükséges kiegészítő információknak az egyes tagállamok Sirene irodái által folytatott cseréje szintén ezt a célt szolgálja, és általában is elősegíti a rendőrségi együttműködést.(8) Az a tény, hogy a szükséges jogalap két önálló jogi aktusból áll, nem befolyásolja azt az alapelvet, amely szerint a SIS egyetlen integrált információs rendszer és a jövőben is ilyen rendszer marad, illetve, hogy a Sirene irodák feladataikat továbbra is integráltan hajtják végre.(9) E határozat eljárásokat állapít meg a végrehajtásához szükséges intézkedések megtételére; ezek megfelelnek a 378/2004/EK rendelet vonatkozó rendelkezéseinek, annak biztosítása érdekében, hogy a Sirene Kézikönyv egészének módosítása során egyetlen egységes végrehajtási eljárást alkalmazzanak.(10) Meg kell kötni egy egyezményt annak lehetővé tétele érdekében, hogy Izland és Norvégia képviselői bekapcsolódhassanak az Európai Bizottságot a végrehajtási hatáskörei gyakorlásában támogató bizottságok munkájába. Ezen egyezményt a Közösség, valamint Izland és Norvégia közötti levélváltás [5] formájában tették megfontolás tárgyává, amelyet csatoltak az Európai Unió Tanácsa, valamint az Izlandi Köztársaság és a Norvég Királyság közötti, az utóbbiaknak a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz [6].(11) Ez a határozat, valamint az Egyesült Királyság és Írország részvétele e határozat elfogadásában és alkalmazásában nem sérti a Tanács által a Nagy-Britannia és Észak-Írország Egyesült Királyságának a schengeni vívmányok egyes rendelkezései alkalmazásában való részvételére vonatkozó kéréséről szóló, 2000. május 29-i 2000/365/EK tanácsi határozatban [7] és az Írországnak a schengeni vívmányok egyes rendelkezései alkalmazásában való részvételére vonatkozó kéréséről szóló, 2000. február 28-i 2002/192/EK tanácsi határozatban [8] megállapított, az Egyesült Királyságnak és Írországnak a schengeni vívmányokban való részleges részvételére vonatkozó rendelkezéseket.(12) E határozat a csatlakozási okmány 3. cikkének (1) bekezdése értelmében a schengeni vívmányokra épülő vagy azokhoz egyéb módon kapcsolódó jogi aktusnak minősül,A KÖVETKEZŐKÉPPEN HATÁROZOTT:1. cikkA Sirene Kézikönyv olyan utasításokat tartalmaz az egyes tagállamok Sirene irodáinak alkalmazottai számára, amelyek megállapítják a Schengeni Egyezmény az Európai Unió keretébe integrált egyes rendelkezéseinek helyes végrehajtásához szükséges kiegészítő információk bilaterális és multilaterális cseréjére vonatkozó szabályokat és eljárásokat.2. cikk(1) A Sirene Kézikönyv bevezetőjét, 1. és 2. részét, 3. részének bevezetőjét és 3. részének 3.1.1., 3.1.2., 3.1.3., 3.1.4., 3.1.5., 3.1.7., 3.1.8., 3.1.9., 3.1.10. és 3.2. pontját, 4. részének bevezetőjét és 4. részének 4.1.1., 4.1.2., 4.2., 4.3., 4.3.1., 4.3.2., 4.3.3., 4.4., 4.4.1., 4.4.2., 4.4.3., 4.5.1., 4.5.2., 4.7., 4.8., 4.9. és 4.10. pontját, 5. részének bevezetőjét és 5. részének 5.1.1., 5.1.2.1., 5.1.2.3., 5.1.2.4., 5.1.2.5., 5.1.2.6., 5.1.2.7., 5.2. és 5.3. pontját, 1., 2. 3. és 4. mellékletét, valamint 5. mellékletének bevezetőjét és A., B., C., D., E., F., G., H., I., J., K., L., M., és P. formanyomtatványait, valamint 6. mellékletét a Bizottság a 3. cikkben említett szabályozási bizottsági eljárással összhangban módosítja.(2) A 3. cikkben említett szabályozási bizottsági eljárással összhangban, a Sirene Kézikönyvbe kiegészítő utasítások is felvehetők, ideértve további mellékleteket is. Az 5. melléklet esetében az ilyen módosítások adott esetben különösen további formanyomtatványok kidolgozását tartalmazhatják.3. cikk(1) Amennyiben e cikkre történik hivatkozás, úgy a Bizottságot a tagállamok képviselőiből álló, és a Bizottság képviselőjének elnökletével működő szabályozási bizottság segíti.(2) A bizottság az elnök javaslatára, az Európai Unió Hivatalos Lapjában kihirdetett eljárásiszabályzat-minta alapján elfogadja saját eljárási szabályzatát.(3) A Bizottság képviselője tervezetet nyújt be a bizottság számára a meghozandó intézkedésekről. A bizottság, az elnöke által az ügy sürgősségére tekintettel megállapított határidőn belül, véleményt nyilvánít a tervezetről. A véleményt az Európai Közösséget létrehozó szerződés 205. cikke (2) bekezdésében a Tanácsnak a Bizottság javaslata alapján elfogadandó határozataira előírt többséggel kell meghozni. A bizottságban a tagállamok képviselőinek szavazatait az említett cikkben meghatározott módon kell súlyozni. Az elnök nem szavazhat.(4) A Bizottság a tervezett intézkedéseket elfogadja, ha azok összhangban vannak a bizottság véleményével.(5) Ha a tervezett intézkedések nincsenek összhangban a bizottság véleményével, vagy a bizottság nem nyilvánított véleményt, a Bizottság a meghozandó intézkedésekről haladéktalanul javaslatot terjeszt a Tanács elé, és erről tájékoztatja az Európai Parlamentet.(6) A Tanács a javaslatról annak hozzá történő beterjesztésétől számított két hónapon belül minősített többséggel határozhat.Amennyiben a megadott határidőn belül a Tanács minősített többséggel a javaslat ellen foglal állást, úgy a Bizottság a javaslatot felülvizsgálja. A Bizottság módosított javaslatot terjeszthet be a Tanácshoz, javaslatát ismételten benyújthatja, vagy jogalkotási javaslatot tehet.Amennyiben az említett határidő lejártakor a Tanács nem fogadta el a javasolt végrehajtási jogi aktust, illetve nem foglalt állást a javasolt végrehajtási intézkedésekkel szemben, úgy a javasolt végrehajtási jogi aktust a Bizottság fogadja el.4. cikkEz a határozat az Európai Unió Hivatalos Lapjában való kihirdetését követő napon lép hatályba.Kelt Brüsszelben, 2004. február 19-én.a Tanács részérőlaz elnökM. McDowell[1] HL C 82., 2003.4.5., 25. o.[2] 2003. szeptember 23-i vélemény (a Hivatalos Lapban még nem tették közzé).[3] HL L 239., 2000.9.22., 19. o.[4] HL L 64., 2004.3.2., 45. o.[5] HL L 176., 1999.7.10., 53. o.[6] HL L 176., 1999.7.10., 36. o.[7] HL L 131., 2000.6.1., 43. o.[8] HL L 64., 2002.3.7., 20. o.--------------------------------------------------


title: 2013/207/EU: A Tanács határozata ( 2013. április 22. ) az EGT Vegyes Bizottságban az EGT-megállapodás az egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan az Európai Unió nevében elfogadandó álláspontról

text:
               30.4.2013

               HU

               Az Európai Unió Hivatalos Lapja

               L 118/3

         A TANÁCS HATÁROZATA
   (2013. április 22.)
   az EGT Vegyes Bizottságban az EGT-megállapodás az egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan az Európai Unió nevében elfogadandó álláspontról
   (2013/207/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 46. és 48. cikkére, összefüggésben 218. cikke (9) bekezdésével,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

               (2)

               Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.

               (3)

               Az EGT-megállapodás 31. jegyzőkönyve az egyes, a négy alapszabadságon kívül eső területeken folytatott együttműködésre vonatkozó. külön rendelkezéseket és szabályokat tartalmaz.

               (4)

               Helyénvaló kiterjeszteni az EGT-megállapodás Szerződő Felei közötti együttműködést a 2013. pénzügyi évre vonatkozó 04 01 04 08 és 04 03 05 költségvetési tételekből finanszírozott fellépésekre.

               (5)

               Az EGT-megállapodás 31. jegyzőkönyvét ezért ennek megfelelően módosítani kell.

               (6)

               Az Unió által az EGT Vegyes Bizottságban képviselendő álláspontnak a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Európai Uniónak az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosítására vonatkozóan az EGT Vegyes Bizottságban képviselendő álláspontja az e határozathoz csatolt EGT vegyes bizottsági határozattervezeten alapul.
   2. cikk
   Ez a határozat az elfogadásának napján lép hatályba.

      Kelt Luxembourgban, 2013. április 22-én.

            a Tanács részéről

            az elnök

         E. GILMORE

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      TERVEZET
      AZ EGT VEGYES BIZOTTSÁG …/2013 HATÁROZATA
      (…)
      az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
      mivel:

                  (1)

                  Helyénvaló kiterjeszteni az EGT-megállapodás Szerződő Felei közötti együttműködést a munkavállalók szabad mozgása, valamint a szociális biztonsági rendszerek és a migráns munkavállalókra, többek között a harmadik országokból származó migráns munkavállalókra vonatkozó intézkedések összehangolására.

                  (2)

                  Az EGT-megállapodás 31. jegyzőkönyvét ezért ennek megfelelően módosítani kell, annak érdekében, hogy a kiterjesztett együttműködés 2013. január 1-jével kezdődően megvalósulhasson,

            ELFOGADTA EZT A HATÁROZATOT:
      1. cikk
      Az EGT-megállapodás 31. jegyzőkönyve 5. cikkének (5) és (12) bekezdése a következőképpen módosul:
      A „2012. év” szövegrészek helyébe a „2012. és 2013. év” szövegrészek lépnek.
      2. cikk
      Ez a határozat az EGT-megállapodás 103. cikkének (1) bekezdésében előírt utolsó bejelentés megtételének napját követő napon lép hatályba (1).
      A határozat 2013. január 1-jétől alkalmazandó.
      3. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben,

               az EGT Vegyes Bizottság részéről

               az elnök

               az EGT Vegyes Bizottság titkárai

         (1)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: 2013/206/EU: A Tanács határozata ( 2013. április 22. ) az EGT-megállapodás XXI. mellékletének (Statisztika) módosítására vonatkozóan az EGT Vegyes Bizottságban az Európai Unió nevében képviselendő álláspontról

text:
               30.4.2013

               HU

               Az Európai Unió Hivatalos Lapja

               L 118/1

         A TANÁCS HATÁROZATA
   (2013. április 22.)
   az EGT-megállapodás XXI. mellékletének (Statisztika) módosítására vonatkozóan az EGT Vegyes Bizottságban az Európai Unió nevében képviselendő álláspontról
   (2013/206/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 338. cikke (1) bekezdésére, összefüggésben 218. cikke (9) bekezdésével,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikkének (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

               (2)

               Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás XXI. mellékletének módosításáról.

               (3)

               Az EGT-megállapodás XXI. melléklete a statisztikára vonatkozó rendelkezéseket és szabályokat tartalmaz.

               (4)

               A fizetési mérleggel, a szolgáltatások nemzetközi kereskedelmével és a külföldi közvetlentőke-befektetésekkel kapcsolatos közösségi statisztikákról szóló 184/2005/EK európai parlamenti és tanácsi rendelet adatkövetelmények és fogalommeghatározások tekintetében történő módosításáról szóló, 2012. június 22-i 555/2012/EU bizottsági rendeletet (3) bele kell foglalni az EGT-megállapodásba, bizonyos kiigazításokkal Norvégia, Izland és Liechtenstein tekintetében.

               (5)

               Az EGT-megállapodás XXI. mellékletét ezért ennek megfelelően módosítani kell.

               (6)

               Az Unió által az EGT Vegyes Bizottságban képviselendő álláspontnak a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Európai Uniónak az EGT-megállapodás XXI. mellékletének (Statisztika) módosítására vonatkozóan az EGT Vegyes Bizottságban képviselendő álláspontja az e határozathoz csatolt EGT vegyes bizottsági határozattervezeten alapul.
   2. cikk
   Ez a határozat az elfogadásának napján lép hatályba.

      Kelt Luxembourgban, 2013. április 22-én.

            a Tanács részéről

            az elnök

         E. GILMORE

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      (3)  HL L 166., 2012.6.27., 22. o.

      TERVEZET
      AZ EGT VEGYES BIZOTTSÁG …/2013 HATÁROZATA
      (…)
      az Európai Gazdasági Térségről szóló megállapodás XXI. mellékletének (Statisztika) módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:

                  (1)

                  A fizetési mérleggel, a szolgáltatások nemzetközi kereskedelmével és a külföldi közvetlentőke-befektetésekkel kapcsolatos közösségi statisztikákról szóló 184/2005/EK európai parlamenti és tanácsi rendelet adatkövetelmények és fogalommeghatározások tekintetében történő módosításáról szóló, 2012. június 22-i 555/2012/EU bizottsági rendeletet (1) bele kell foglalni az EGT-megállapodásba.

                  (2)

                  Az EGT-megállapodás XXI. mellékletét ezért ennek megfelelően módosítani kell,

            ELFOGADTA EZT A HATÁROZATOT:
      1. cikk
      Az EGT-megállapodás XXI. mellékletének 19s. pontja (184/2005/EK európai parlamenti és tanácsi rendelet) a következőképpen módosul:

                  1.

                  A pont a következő francia bekezdéssel egészül ki:

                              „—

                                 32012 R 0555: A Bizottság 2012. június 22-i 555/2012/EU rendelete (HL L 166., 2012.6.27., 22. o.).”

                  2.

                  A kiigazítás szövegének helyébe a következő szöveg lép:

                              „a)

                              Az I. melléklet 1. táblázatának 1. és 2. pontja nem alkalmazandó Norvégiára.

                              b)

                              Az I. melléklet 1. táblázata 2017. május előtt nem alkalmazandó Izlandra.

                              c)

                              Ez a rendelet nem alkalmazandó Liechtensteinre.”

            2. cikk
      Az 555/2012/EU rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat …-án/-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (2).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben,

               az EGT Vegyes Bizottság részéről

               az elnök

               az EGT Vegyes Bizottság titkárai

         (1)  HL L 166., 2012.6.27., 22. o.

         (2)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: 2014/606/EU: Az Európai Parlament határozata ( 2014. április 3. ) az Európai Munkahelyi Biztonsági és Egészségvédelmi Ügynökség 2012-es pénzügyi évre vonatkozó elszámolásának lezárásáról

text:
               5.9.2014

               HU

               Az Európai Unió Hivatalos Lapja

               L 266/276

         AZ EURÓPAI PARLAMENT HATÁROZATA
   (2014. április 3.)
   az Európai Munkahelyi Biztonsági és Egészségvédelmi Ügynökség 2012-es pénzügyi évre vonatkozó elszámolásának lezárásáról
   (2014/606/EU)
   AZ EURÓPAI PARLAMENT,

               —

               tekintettel az Európai Munkahelyi Biztonsági és Egészségvédelmi Ügynökség 2012-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Munkahelyi Biztonsági és Egészségvédelmi Ügynökség 2012-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2014. február 18-i ajánlására (05849/2014 – C7-0054/2014),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Munkahelyi Biztonsági és Egészségvédelmi Ügynökség létrehozásáról szóló, 1994. július 18-i 2062/94/EK tanácsi rendeletre (4) és különösen annak 14. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5),

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (6) és különösen annak 108. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0193/2014),

               1.

               jóváhagyja az Európai Munkahelyi Biztonsági és Egészségvédelmi Ügynökség 2012-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Munkahelyi Biztonsági és Egészségvédelmi Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 365., 2013.12.13., 275. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 216., 1994.8.20., 1. o.

      (5)  HL L 357., 2002.12.31., 72. o.

      (6)  HL L 328., 2013.12.7., 42. o.


title: 2009/458/EK: A Tanács határozata ( 2009. május 6. ) a Romániának nyújtandó kölcsönös támogatásról

text:
               13.6.2009

               HU

               Az Európai Unió Hivatalos Lapja

               L 150/6

      A TANÁCS HATÁROZATA

   (2009. május 6.)
   a Romániának nyújtandó kölcsönös támogatásról
   (2009/458/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 119. cikkére,
   tekintettel a Bizottságnak a Gazdasági és Pénzügyi Bizottsággal folytatott konzultációt követően tett ajánlására,
   mivel:

               (1)

               A román pénzügyi és tőkepiacok a közelmúltban nyomás alá kerültek, aminek hátterében a globális gazdasági visszaesés és a román gazdaság állapotára vonatkozó – a jelentős fizetésimérleg- és a gyorsan növekvő költségvetési hiány miatt felmerülő – aggodalom áll. Az árfolyamra nehezedő nyomás is fokozódott, ami kockázatot jelent a tágabb értelemben vett bankszektor stabilitására.

               (2)

               A kormány és a Román Nemzeti Bank válaszként átfogó stratégiát dolgozott ki a makrogazdasági politika megszilárdítására és a pénzpiaci nyomás enyhítésére, és e stratégiát szándéknyilatkozatban is körvonalazta, amelyet a Bizottság 2009. április 27-én kapott kézhez. A gazdasági program sarkalatos pontja, hogy a 2008-ban 5,4 %-ot elérő GDP-arányos költségvetési hiányt 2009-ben a GDP 5,1 %-ára, 2011-re pedig a GDP 3 %-a alá csökkentse. Az alacsonyabb költségvetési hiány fenntartható megvalósítása érdekében intézkedéseket fognak hozni a költségvetési stratégia és folyamat javítására. A gazdasági program és különösen a költségvetési célszámok a költségvetésben és a konvergenciaprogramban is megjelennek majd.

               (3)

               A Tanács – főként a román konvergenciaprogram naprakésszé tett változatának és a nemzeti reformprogram végrehajtásának éves felülvizsgálata, valamint a konvergenciajelentés és az éves értékelő jelentés összefüggésében elért előrehaladás rendszeres felülvizsgálata keretében – rendszeresen megvizsgálja a Romániában végrehajtott gazdaságpolitikát.

               (4)

               A külső finanszírozási igény várhatóan továbbra is fontos szerepet fog játszani, mivel 2009 és 2011 között a közvetlen külföldi tőkebefektetések és más pénzügyi vagy tőkeáramok nem lesznek képesek finanszírozni a folyó fizetési mérleg csökkenő, de tartós hiányát, amihez az is társul, hogy sok rövid és hosszú lejáratú devizahitel esetében a hitelek továbbgörgetésére van szükség. A teljes külső finanszírozási igény a 2011 első negyedéig tartó időszakban körülbelül 20 milliárd EUR-ra becsülhető. A feltevések szerint a külföldi bankok romániai hiteleinek megújítási rátája a kölcsönös támogatás odaítélését követően 100 % lesz, összhangban a főbb külföldi bankok azon kötelezettségvállalásával, miszerint nem vonják ki tőkéjüket Romániából (amint azt 2009. március 26-i közös nyilatkozatukban is megerősítették); az anyavállalattal szembeni vállalati adósságoknak és a román bankok külföldi adósságainak a megújítási rátája 2009-ben a feltevések szerint 50 % lesz. 2010-ben és 2011-ben a feltevések szerint minden esedékessé váló külföldi kötelezettséget 100 %-ban megújítanak, köszönhetően a pénzügyi piacok várható stabilizálódásának és a román exportpiacok kezdődő élénkülésének. A megfelelően magas (a még nem esedékes rövid lejáratú külső adósság több mint 100 %-át fedező) devizatartalékra vonatkozó céltól eltekintve az egyéb tőkekiáramlások, mint például a viszonzatlan átutalások, a kereskedelmi hitelek csökkenése és a portfólióbefektetések kivonása tekintetében óvatos feltevésekkel éltek annak érdekében, hogy a számítások további mozgásteret tegyenek lehetővé.

               (5)

               A román hatóságok a fizetési mérleg fenntarthatóságának megerősítésére és a nemzetközi devizatartalék prudens szintre való felemelése érdekében jelentős pénzügyi támogatást kértek az Európai Uniótól és más nemzetközi pénzügyi intézményektől.

               (6)

               A román fizetési mérleg egyensúlyát fenyegető komoly veszély miatt indokolt a Közösség sürgős kölcsönös támogatása. Továbbá, tekintettel az ügy sürgősségére, kötelező mentességet biztosítani az Európai Unióról szóló szerződéshez és az Európai Közösséget létrehozó szerződéshez csatolt, a nemzeti parlamentek az Európai Unióban betöltött szerepéről szóló jegyzőkönyv I.(3) bekezdésében említett hathetes időszak alól,

         ELFOGADTA EZT A HATÁROZATOT:
   1. cikk
   A Közösség kölcsönös támogatást nyújt Romániának.
   2. cikk
   Ennek a határozatnak a tagállamok a címzettjei.

      Kelt Brüsszelben, 2009. május 6-án.

            a Tanács részéről

            az elnök

         V. TOŠOVSKÝ


title: 2013/545/EU: Az Európai Parlament határozata ( 2013. április 17. ) az Európai Unió 2011-es pénzügyi évre szóló általános költségvetésének végrehajtására vonatkozó mentesítésről, IV. szakasz – Bíróság

text:
               16.11.2013

               HU

               Az Európai Unió Hivatalos Lapja

               L 308/118

      AZ EURÓPAI PARLAMENT HATÁROZATA

   (2013. április 17.)
   az Európai Unió 2011-es pénzügyi évre szóló általános költségvetésének végrehajtására vonatkozó mentesítésről, IV. szakasz – Bíróság
   (2013/545/EU)
   AZ EURÓPAI PARLAMENT,

               —

               tekintettel az Európai Unió 2011-es pénzügyi évre szóló általános költségvetésére (1),

               —

               tekintettel az Európai Unió 2011-es pénzügyi évre vonatkozó összevont éves beszámolójára (COM(2012) 436 – C7-0227/2012) (2),

               —

               tekintettel a Számvevőszék 2011-es pénzügyi év költségvetésének végrehajtásáról szóló éves jelentésére, az intézmények válaszaival együtt (3),

               —

               tekintettel a Számvevőszék 2011-es pénzügyi évre vonatkozó, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (4),

               —

               tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 164., 165. és 166. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Jogi Bizottság véleményére (A7-0090/2013),

               1.

               mentesítést ad az Európai Bíróság hivatalvezetője számára a Bíróság 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, az Európai Unió Bíróságának, a Számvevőszéknek, az európai ombudsmannak, és az európai adatvédelmi biztosnak, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Martin SCHULZ

            a főtitkár

         Klaus WELLE

      (1)  HL L 68., 2011.3.15.

      (2)  HL C 348., 2012.11.14., 1. o.

      (3)  HL C 344., 2012.11.12., 1. o.

      (4)  HL C 348., 2012.11.14., 130. o.

      (5)  HL L 248., 2002.9.16., 1. o.

      (6)  HL L 298., 2012.10.26., 1. o.

         AZ EURÓPAI PARLAMENT ÁLLÁSFOGLALÁSA

      (2013. április 17.)
      az Európai Unió 2011-es pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, IV. szakasz – Bíróság
      AZ EURÓPAI PARLAMENT,

                  —

                  tekintettel az Európai Unió 2011-es pénzügyi évre szóló általános költségvetésére (1),

                  —

                  tekintettel az Európai Unió 2011-es pénzügyi évre vonatkozó összevont éves beszámolójára (COM(2012) 436 – C7-0227/2012) (2),

                  —

                  tekintettel a Számvevőszék 2011-es pénzügyi év költségvetésének végrehajtásáról szóló éves jelentésére, az intézmények válaszaival együtt (3),

                  —

                  tekintettel a Számvevőszék 2011-es pénzügyi évre vonatkozó, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (4),

                  —

                  tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5) és különösen annak 50., 86., 145., 146. és 147. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6) és különösen annak 164., 165. és 166. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Jogi Bizottság véleményére (A7-0090/2013),

                  1.

                  megállapítja, hogy 2011-ben az Európai Unió Bírósága („Bíróság”) összesen 335 904 453,30 EUR összegű kötelezettségvállalási előirányzattal rendelkezett (2010-ben 323 784 221,30 EUR), továbbá, hogy ezen előirányzatok végrehajtási aránya a IV. szakasz – Bíróság esetében 2011-ben is magas maradt (összességében 98 %-nál több, és a 2. cím alatti előirányzatok esetében 99 %-nál is magasabb); hangsúlyozza, hogy amennyiben a Tanács nem utasította volna vissza a Bizottság javasolt bérkiigazítását (2011. július 1-jéig visszamenőleg + 1,7 %), a végrehajtás aránya elérhette volna a 99 %-ot;

                  2.

                  hangsúlyozza, hogy a Bíróság költségvetése kizárólag igazgatási jellegű, költségvetésének 75 %-át az intézményben dolgozókra fordítja, 25 %-át pedig ingatlanokra, ingóságokra, berendezésekre és egyéb működési kiadásokra;

                  3.

                  elégedetten veszi tudomásul, hogy a 2011-es pénzügyi évre vonatkozó éves jelentésében a Számvevőszék megállapította, hogy az Európai Unió Bírósága tekintetében az emberi erőforrásokhoz és a beszerzésekhez kapcsolódóan ellenőrzött területeken nem tárt fel lényeges hiányosságokat;

                  4.

                  örömmel látja, hogy a Számvevőszék ellenőrzési munkája alapján úgy vélte, hogy a 2011. december 31-i fordulónappal záruló pénzügyi évet illetően az intézmények és szervek igazgatási és egyéb kiadásokkal kapcsolatos kifizetései összességükben lényegi hibától mentesek;

                  5.

                  aggodalmának ad hangot amiatt, hogy a Törvényszék folyamatban lévő ügyeinek száma 2011-ben még mindig nagyon magas (1 300 folyamatban lévő ügy 2010-ben és 1 308 folyamatban lévő ügy 2011-ben); hangsúlyozza az igazságszolgáltatási eljárások gyors lefolytatásának fontosságát, nem csupán az intézmények, hanem a gazdaság zavartalan működésének érdekében is, mivel növeli a jogbiztonságot;

                  6.

                  sürgeti a Bíróságot, hogy vizsgálja meg, milyen szervezeti változások eredményezhetnék a folyamatban lévő ügyek számának csökkentését, valamint úgy véli, hogy a Törvényszéken az emberi erőforrások bővítésére van szükség; úgy látja, hogy a további törvényszéki bírók kinevezésére irányuló javaslat, amely egyelőre a Tanács vizsgálata alatt áll, hozzájárulhat e tendencia mérsékléséhez; felhívja a Törvényszéket annak vizsgálatára, hogy tehetőek-e további, nem az emberi erőforrásokkal összefüggő javaslatok e tendencia megfordítására;

                  7.

                  rámutat arra, hogy a Bíróság 2011. évi tevékenységeire vonatkozó statisztikák összességükben azt mutatják, hogy az eljárások időtartamát illetően növelni kell a hatékonyságot; megjegyzi, hogy az előzetes döntéshozatali eljárások esetében egy ügyben való eljárás átlag időtartama - szemben a 2010-es számadattal (16 hónap) - 16,4 hónap; megjegyzi, hogy a közvetlen kereseteket és a fellebbezéseket érintő eljárások átlagideje 2011-ben 20,2, illetve 15,4 hónap volt (szemben a 2010-es statisztikákkal: 16,7, illetve 14,3 hónap);

                  8.

                  megjegyzi, hogy a Közszolgálati Törvényszéknek az elmúlt években egyre növekvő számú új és lezárt ügye volt (azaz 139 új ügy 2010-ben, 159 új üggyel szemben 2011-ben, valamint 129 lezárt ügy 2010-ben és 166 lezárt ügy 2011-ben);

                  9.

                  megjegyzi, hogy a Bíróság 2011-ben 550 ügyben járt el, ami jelentős növekedésnek számít az előző évhez képest (2010-ben 522 ügyet zártak le), és ezekből 370-ben ítélet, míg 180-ban végzés született;

                  10.

                  üdvözli az eljárási iratok elektronikus úton való benyújtását és kézbesítését lehetővé tevő e-Curia alkalmazást, amely 2011 novemberében lépett működésbe; elégedetten veszi tudomásul, hogy ez az alkalmazás a Bíróságot illetően hozzájárult a papírhasználat 25 %-os csökkenéséhez 2011 és 2012 között, valamint 150 000 EUR megtakarításához;

                  11.

                  hangsúlyozza, hogy az e-Curiának idővel lehetővé kell tennie a levélváltások zömének megszüntetését, a beérkező és kimenő eljárási iratok digitalizálását és a belső munkafolyamatok optimalizálását; pontos leírást kér a Parlament Költségvetési Ellenőrző Bizottsága számára az e-Curia alkalmazás létrehozásával, fenntartásával és naprakésszé tételével kapcsolatos költségekről;

                  12.

                  kéri, hogy tájékoztassák azoknak az informatikai fennakadásoknak a megoldására tett lépésekről, amelyek befolyásolhatják az e-Curia teljesítményét;

                  13.

                  nagyon pozitív fejleménynek ítéli, hogy 2012 végére 14 tagállam, az Európai Szabadkereskedelmi Társulás két országa, és öt európai intézmény (főleg a Parlament, a Tanács és a Bizottság) az e-Curia aktív felhasználói közé tartoztak;

                  14.

                  üdvözli az SAP integrált irányítási rendszer kifejlesztését és továbbfejlesztését, amelyet 2008-ban a Tanács, a Számvevőszék és a Bíróság hozott létre intézményközi alapon, és amely a pénzügyi és költségvetési tranzakciók kezelésének alapvető eszköze a Bíróságon; ezért úgy véli, fontos az SAP zavartalan működésének biztosítása;

                  15.

                  támogatja a Bíróság alapokmányának és eljárási szabályzatának megreformálására irányuló kezdeményezését, tekintve az ügyek megnövekedett számából adódó kihívásokat; megjegyzi, hogy a jogalkotók által elfogadott valamennyi változtatás már hatályba lépett, és végrehajtásuk folyamatban van; bízik benne, hogy a Törvényszék újabb bíráinak kinevezését lehetővé tevő további sürgős strukturális intézkedések 2013-ban elfogadásra kerülnek;

                  16.

                  elégedetten veszi tudomásul egy új kereső létrehozását az esetjog tanulmányozására, és a Bíróság könyvtári katalógusának internetes elérhetőségét, amelyek révén a Bíróság mint uniós intézmény közelebb kerül a polgárokhoz;

                  17.

                  tudomásul veszi a Bíróság adminisztratív felépítésének módosítását a Protokoll és Információs Főigazgatóság létrehozása révén; elvárja, hogy a 2012. évi tevékenységi jelentés részletes leírást adjon a változás által a Bíróság tevékenysége számára hozott előnyökről;

                  18.

                  Úgy véli, hogy a Bíróság elkötelezettsége az Unió művészi örökségét reprezentáló műalkotások gyűjteményének fenntartása iránt nagyra törő projekt, amely külön forrásokat igényel; felkéri a Bíróságot, hogy szolgáljon magyarázattal arra, miként kapcsolódik e projekt a Bíróság hagyományos tevékenységeihez; megjegyzi, hogy 2012-ben a Bíróság 7 500 EUR-t fizetett a 2 400 000 EUR-ra becsült értékű műkincsek biztosításáért;

                  19.

                  üdvözli, hogy a Bíróság engedélyezte állandó tolmácsai 5 %-a számára, hogy 2011-ben újabb munkanyelvet adjanak nyelvkombinációjukhoz. Kiemeli, hogy ez az intenzív nyelvi képzés révén vált lehetségessé;

                  20.

                  megjegyzi, hogy 2011-ben tovább nőtt a meghallgatások és az egyéb, tolmácsolást igénylő ülések száma, ami főleg az EU bővítésének és a Lisszaboni Szerződés életbe lépésének volt köszönhető;

                  21.

                  tudomásul veszi, hogy az intézményközi együttműködés a tolmácsok felvételét illetően jelentős megtakarításokat eredményez a Bíróság számára;

                  22.

                  tudomásul veszi az Infrastrukturális Főigazgatóság 2011-es új tevékenységeit, és kéri a Bíróságot, hogy nyújtson további információt a Parlament Költségvetési Ellenőrző Bizottsága számára a Bíróság épületeinek ötödik bővítését kivitelező építési projekttel kapcsolatban;

                  23.

                  üdvözli a tényt, hogy a Bíróság ennyire alapos és részletes éves tevékenységi jelentést készített, amely részletes információt tartalmaz az emberierőforrás-menedzsmentjéről, a Parlament kérésének megfelelően.

         (1)  HL L 68., 2011.3.15.

         (2)  HL C 348., 2012.11.14., 1. o.

         (3)  HL C 344., 2012.11.12., 1. o.

         (4)  HL C 348., 2012.11.14., 130. o.

         (5)  HL L 248., 2002.9.16., 1. o.

         (6)  HL L 298., 2012.10.26., 1. o.


title: 2005/446/EK: A Tagállamok kormányainak a Tanács keretében ülésező képviselőinek határozata (2005. május 30.) a 9. Európai Fejlesztési Alap (EFA) pénzeszközei terhére történő kötelezettségvállalások határidejének meghatározásáról

text:
               18.6.2005

               HU

               Az Európai Unió Hivatalos Lapja

               L 156/19

      A TAGÁLLAMOK KORMÁNYAINAK A TANÁCS KERETÉBEN ÜLÉSEZŐ KÉPVISELŐINEK HATÁROZATA

   (2005. május 30.)
   a 9. Európai Fejlesztési Alap (EFA) pénzeszközei terhére történő kötelezettségvállalások határidejének meghatározásáról
   (2005/446/EK)
   AZ EURÓPAI KÖZÖSSÉGEK TAGÁLLAMAI KORMÁNYAINAK A TANÁCS KERETÉBEN ÜLÉSEZŐ KÉPVISELŐI,
   tekintettel az Európai Közösséget létrehozó Szerződésre,
   tekintettel a Bizottság javaslatára,
   tekintettel a 2000. június 23-án Cotonouban aláírt, egyrészről az afrikai, karibi és csendes-óceáni államok, másrészről az Európai Közösség és tagállamai közötti partnerségi megállapodásra (1) (a továbbiakban: partnerségi megállapodás),
   tekintettel a tagállamok kormányainak a Tanács keretében ülésező képviselői közötti, az afrikai, karibi és csendes-óceáni országok, valamint az Európai Közösség és tagállamai közötti partnerségi megállapodás pénzügyi jegyzőkönyve alapján nyújtandó közösségi támogatás finanszírozásáról és adminisztrációjáról szóló belső megállapodásra (2) (a továbbiakban: belső megállapodás) és különösen annak 2. cikke (4) bekezdésére,
   mivel:

               (1)

               A partnerségi megállapodás I. mellékletének (Pénzügyi jegyzőkönyv) (5) bekezdése megállapítja, hogy a pénzügyi jegyzőkönyv teljes összege, kiegészítve az előző EFÁ-k áthozott egyenlegeivel, a 2000-től 2007-ig terjedő időszakra vonatkozik.

               (2)

               Ugyanezen melléklet (7) bekezdése és a belső megállapodás 2. cikkének (3) bekezdése előírja, hogy értékelni kell a kötelezettségvállalások és a kifizetések teljesítésének szintjét, és ezen értékelés alapján kell dönteni az új források bevonásának szükségességéről a pénzügyi jegyzőkönyv lejártát követően.

               (3)

               Az EU nyilatkozata a pénzügyi jegyzőkönyvről, amelyet XVIII. nyilatkozatként csatoltak a partnerségi megállapodáshoz, pontosítja, hogy az új források iránti igény értékelésekor teljes mértékben figyelembe kell venni azt az időpontot, amely után a 9. EFA pénzeszközei már nem állnak rendelkezésre.

               (4)

               Ezért a belső megállapodás 2. cikke (4) bekezdésének megfelelően a 9. EFA lejárta előtt meg kell határozni azt a – szükség esetén felülvizsgálható – időpontot, melyen túl a 9. EFA pénzeszközei terhére nem lehet kötelezettséget vállalni,

         A KÖVETKEZŐKÉPPEN HATÁROZTAK:
   1. cikk
   Az időpont, melyen túl a 9. EFA Bizottság által kezelt pénzeszközei, az Európai Beruházási Bank (EBB) által kezelt kamattámogatás és az ilyen előirányzatok kamataiból származó bevétel terhére nem lehet kötelezettséget vállalni, 2007. december 31. Ez az időpont adott esetben felülvizsgálható.
   2. cikk
   A feltöltődő alapként működő beruházási hitelkeret finanszírozására szánt, az EBB által kezelt összeget ez a határozat nem érinti.
   3. cikk
   Ez a határozat az Európai Unió Hivatalos Lapjában való közzététele napján lép hatályba.

      Kelt Brüsszelben, 2005. május 30-án.

            a tagállamok kormányai nevében

            az elnök

         F. BODEN

      (1)  HL L 317., 2000.12.15., 3. o. A legutóbb az AKCS-EK Miniszterek Tanácsának 2/2004 határozatával (HL L 297., 2004.9.22., 18. o.) módosított megállapodás.

      (2)  HL L 317., 2000.12.15., 355. o.


Fontos jogi nyilatkozat

|

52007BP0108(01)

1. Az Európai Parlament 2007. április 24-i határozata az Európai Unió 2005-ös pénzügyi évre vonatkozó általános költségvetésének végrehajtása alóli mentesítésről, V. szakasz: Számvevőszék (C6-0468/2006 - 2006/2074(DEC))

Hivatalos Lap 074 E , 20/03/2008 o. 0163 - 00164

		1.Az Európai Parlament 2007. április 24-i határozata az Európai Unió 2005-ös pénzügyi évre vonatkozó általános költségvetésének végrehajtása alóli mentesítésről, V. szakasz: Számvevőszék (C6-0468/2006 - 2006/2074(DEC))Az Európai Parlament,- tekintettel az Európai Unió 2005-ös pénzügyi évre szóló általános költségvetésére [1],- tekintettel az Európai Közösségek 2005-ös pénzügyi évre vonatkozó végleges éves beszámolójára - I. kötet (C6-0468/2006) [2],- tekintettel a Számvevőszék jelentésére a 2005-ös pénzügyi év költségvetésének végrehajtásáról, valamint a Számvevőszék különjelentéseire az ellenőrzés alá vont intézmények vonatkozó válaszaival együtt [3],- tekintettel a Számvevőszék által az EK-Szerződés 248. cikke értelmében kiadott, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló nyilatkozatra [4],- tekintettel az EK-Szerződés 272. cikkének (10) bekezdésére, valamint 274., 275. és 276. cikkére,- tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre [5], és különösen annak 50., 86., 145., 146. és 147. cikkére,- tekintettel eljárási szabályzata 71. cikkére és V. mellékletére,- tekintettel a Költségvetési Ellenőrző Bizottság jelentésére (A6-0107/2007),1. mentesítést ad az Európai Számvevőszék főtitkára számára a Számvevőszék 2005-ös pénzügyi évre szóló általános költségvetésének végrehajtására vonatkozóan;2. megjegyzéseit a csatolt állásfoglalásban foglalja össze;3. utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácshoz, a Bizottsághoz, a Bírósághoz, a Számvevőszékhez, az Európai Gazdasági és Szociális Bizottsághoz, a Régiók Bizottságához, az Európai Ombudsmanhoz és az Európai Adatvédelmi Biztoshoz, illetve gondoskodjon az Európai Únió Hivatalos Lapjában való közzétételről (L sorozat).[1] HL L 60., 2005.3.8.[2] HL C 264., 2006.10.31., 1. o.[3] HL C 263., 2006.10.31., 1. o.[4] HL C 263., 2006.10.31., 10. o.[5] HL L 248., 2002.9.16., 1. o. Az 1995/2006/EK, Euratom rendelettel módosított rendelet. (HL L 390., 2006.12.30., 1. o.)--------------------------------------------------